ET Euroopa Liidu Teataja C 15/1

2007. aasta eelarve haldamise ja finantsjuhtimise aruanne

(2009/C 15/01)

SISUKORD

2007. aasta eelarve haldamise ja finantsjuhtimise aruanne

1. Sissejuhatus

2. Ülevaade 2007. aasta eelarve täitmisest

3. 2007. aasta eelarve täitmine peatükkide lõikes

Lisad

Tabelid 2007. aasta eelarve täitmise kohta

2007. aasta eelarve haldamise ja finantsjuhtimise aruanne

1. SISSEJUHATUS

Aruanne, mis vastavalt finantsmääruse artiklile 122 ja selle rakenduseeskirjade artiklile 185 on lisatud Euroopa Kohtu 2007. aasta raamatupidamisaruandele, sisaldab eelkõige andmeid assigneeringute kasutamise määra kohta. Samuti on esitatud kokkuvõttev teave 2007. aasta eelarve assigneeringute ümberpaigutuste kohta eri eelarvepunktide vahel.

Käesoleva aruande 2. peatükk annab üldise ülevaate eelarve täitmisest 2007. aastal ja 3. peatükis on eelarveridade muutuste üksikasjalikum analüüs eelarve peatükkide lõikes.

Lõpuks on lisades esitatud kokkuvõtvad tabelid sama 2007. aasta eelarve täitmise kohta.

2. ÜLEVAADE 2007. AASTA EELARVE TÄITMISEST

2.1. Tulud

Euroopa Kohtu 2007. eelarveaasta prognoositud tulud on 35 284 000 eurot.

Nagu näitab alljärgnev tabel, on 2007. eelarveaasta jooksul kindlaksmääratud nõuded 36 925 706,78 eurot, mis on prognoositust 4,65 % rohkem (1).

(eurodes) Jaotis Prognoositud tulud 2007 Kindlaksmääratud nõuded 2007 Protsentides 4. Tulud institutsiooniga seotud isikutelt 35 184 000,00 35 829 022,63 97,03 5. Tulud institutsiooni haldustegevusest 90 000,00 926 196,15 2,51 9. Mitmesugused tulud 10 000,00 170 488,00 0,46 Kokku 35 284 000,00 36 925 706,78 100,00 % 100 104,65

Võib täheldada, et 4. jaotise tulud (laekumised liikmete ja personali palkadelt) moodustavad väga suure osa kõikidest tuludest (97,03 %), jaotiste 5 ja 9 tulude osakaal jääb alla 3 %.

Lisas esitatud tabel B sisaldab täiendavaid arvandmeid kõigi tuluvoogude kohta (laekumised ülekantud nõuetelt, laekumised kindlaksmääratud nõuetelt ja laekumised kogutud nõuetelt).

2.2. Kulud

2.2.1. Eelarveaasta assigneeringud

Euroopa Kohtu 2007. aasta eelarves ette nähtud eelarveaasta assigneeringud on 272 219 390 eurot.

Nagu nähtub alljärgnevast tabelist, on 2007. aasta eelarve täitmine 265 153 892,05 eurot ja lõplike assigneeringute kasutamise määr on 97,40 %. See näitab assigneeringute paremat kasutamist võrreldes eelmise aastaga (95,19 %).

Samuti võib täheldada, et personalikulud moodustasid üle kolme neljandiku Euroopa Kohtu eelarvest nagu varasematelgi aastatel (77,78 % aastal 2007).

(eurodes) Jaotis Eelarveaasta assigneeringud 2007 Eelarveaasta kulukohustused 2007 Protsentides 1. Institutsiooniga seotud isikud 212 850 990,00 206 222 384,71 77,78 2. Hooned, mööbel, seadmed ja mitmesugused tegevuskulud 59 332 400,00 58 919 744,83 22,22 3. Institutsioonide eriülesannete täitmise kulud 36 000,00 11 762,51 — 10. Muud kulud 0,00 0,00 — Kokku 272 219 390,00 265 153 892,05 100,00 % 100 97,40

2.2.2. Ülekantud assigneeringud

Alljärgnev tabel näitab 2006. eelarveaastast 2007. eelarveaastasse üle kantud assigneeringute kasutamist, mille kogusumma oli 13 268 673,84 eurot ja mis on suures osas ära kasutatud (87,53 %).

(eurodes) Jaotis Ülekantud assigneeringud (aastast 2006 aastasse 2007) Maksed ülekantud assigneeringutelt Tühistatud 1. Institutsiooniga seotud isikud 3 406 356,92 2 600 983,50 805 373,42 2. Hooned, mööbel, seadmed ja mitmesugused tegevuskulud 9 853 812,83 9 010 545,11 843 267,72 3. Institutsioonide eriülesannete täitmise kulud 8 504,09 3 504,09 5 000,00 10. Muud kulud 0,00 0,00 0,00 Kokku 13 268 673,84 11 615 032,70 1 653 641,14 % 100 87,53 12,46

2.2.3. Assigneeringute ümberpaigutused

Euroopa Kohus tegi 2007. eelarveaastal 56 eelarvevahendite ümberpaigutust kogusummas 16 589 975,24 eurot.

Kooskõlas finantsmääruse artikliga 22 on eelarve eest vastutavale asutusele esitatud teave kaheksa assigneeringute ümberpaigutuse kohta. Nende summa on 13 968 000 eurot ja see vastab 84,20 %-le eelarveaasta ümberpaigutuste kogusummast.

Peale selle on eelarve eest vastutavat asutust teavitamata tehtud üheksa ümberpaigutust punktist punkti ja 39 ümberpaigutust alapunktist alapunkti kogusummas 2 621 975,24 eurot, mis moodustab 15,80 % eelarveaasta ümberpaigutuste kogusummast.

Alljärgnev tabel sisaldab üksikasjalikke andmeid eelarveridade kohta, mida suuremad ümberpaigutused puudutasid (ümberpaigutused summas üle 250 000 euro).

(eurodes) Eelarveread, mille esialgsetes eraldistes on tehtud muudatusi summas üle 250 000 euro Rida Rubriik Esialgsed assigneeringud Ümberpaigutused Lõplikud assigneeringud 102 Ajutised hüvitised 2 393 000 - 375 000 2 018 000 1200.00 Töötasud ja toetused 130 687 000 -8 245 152 122 441 848 1200.01 Peretoetused 10 456 190 -1 252 240 9 203 950 1200.02 Kodumaalt lahkumise toetused 20 910 000 -1 207 000 19 703 000 1406.2 Teiste vabakutseliste tõlkide suuline tõlge 1 958 000 365 000 2 323 000 1406.4 Vabakutselised korrektorid 93 000 340 000 433 000 1406.5 Kirjaliku tõlke tugiteenused 6 800 000 - 362 794 6 437 206 1612 Erialane täiendõpe 1 088 000 350 000 1 438 000 1654 Laste päevakeskus ja lepingulised lastesõimed 1 231 000 325 000 1 556 000 2000 Rent 12 175 000 - 314 000 11 861 000 2001 Kapitalirent 8 500 000 10 340 000 18 840 000 2024 Energia tarbimine 1 287 000 600 000 1 887 000 2100 Infotehnoloogiaseadmete ostmine, korrashoid 1 795 000 1 150 000 2 945 000 2102 Kolmandate isikute osutatavad infotehnoloogiateenused 7 192 400 1 034 000 8 226 400 10100 Ettenägematud kulud 2 500 000 -2 500 000 0

3. 2007. AASTA EELARVE TÄITMINE PEATÜKKIDE LÕIKES

JAOTIS 1 – Institutsiooniga seotud isikud

2007. eelarveaastaks on jaotise 1 lõplikud eelarvelised eraldised 212 850 990 eurot ja see moodustab ligikaudu 80 % kogu Euroopa Kohtu eelarvest. Neid assigneeringuid on kasutatud summas 206 222 384,71 eurot ehk kasutamise määr on 96,89 %, aastal 2006 oli see 94,15 %. Selle jaotise kulud on suurenenud 9,32 % võrreldes 2006. aastaga (2006. aastal suurenesid 7,62 % võrra).

Peatükk 10 – Institutsiooni liikmed

a) Assigneeringute kasutamine

Selle peatüki lõplikud assigneeringud summas 28 988 800 eurot on leidnud kasutamist 27 224 797,50 euro ehk 93,91 % ulatuses.

b) Esialgsetes eraldistes tehtud suuremad muudatused

Ümberpaigutused nr 6 ja 12 :

punktist 1002 – Teenistusse astumisega seotud õigused = - 100 000 eurot artiklist 102 – Ajutised hüvitised = - 375 000 eurot punkti 10300 – Endiste liikmete pensionid = + 175 000 eurot punkti 2001 – Kapitalirent = + 300 000 eurot

Seoses igal kolmandal aastal toimuva Esimese Astme Kohtu liikmete volituste uuendamisega nimetasid liikmesriigid ametisse ainult neli uut liiget, samas kui 2007. aasta eelarve koostati seitsmest uuest liikmest lähtudes. Lisaks suri kaks Euroopa Kohtu endist liiget, kellel oli õigus ajutistele hüvitistele, mis samuti piiras artikli 102 assigneeringute kasutamist. Sellest on tingitud ka kokkuhoid punktis 1002, mis hõlmab institutsiooni liikmete teenistusse astumise või teenistusest lahkumisega seotud sõidu- ja kolimiskulusid, samuti sisseseadmis- ja ümberasumistoetusi.

Nende vabaks jäänud assigneeringute tõttu osutus võimalikuks täiendada punkti 10300 „Endiste liikmete pensionid” (institutsiooni kolme endise liikme ootamatu pensionile jäämine) ja punkti 2001 „Kapitalirent” (vt sellekohased selgitused peatüki 20 kohta).

Peatükk 12 – Ametnikud ja ajutised teenistujad

a) Assigneeringute kasutamine

Selle peatüki lõplikud assigneeringud summas 166 634 190 eurot on leidnud kasutamist 162 762 848,36 euro ehk 97,68 % ulatuses.

2007. eelarveaasta selle peatüki assigneeringud kannavad liidu laienemise märki, kuna Bulgaaria ja Rumeenia jaoks nähti tabelis ette eraldised 115 uue ametikoha loomiseks. Peale selle nähti ette 15 muud ametikohta jooksva tegevusega toimetulekuks.

Nii iseloomustab 2007. eelarveaastat suur töölevõtmise arv (306 ametnikku ja ajutist teenistujat, arvestades uusi ametikohti ja tavapärast vahetumist). Eelarve eest vastutavat asutust on regulaarselt teavitatud töölevõtmisel saavutatud edust ja ilmnenud raskustest, eeskätt seoses laienemistega EUR 10 ja EUR 2 (aruanded 2007. aasta juunis ja oktoobris ning 2008. aasta jaanuaris).

Vaatamata Euroopa Kohtu pidevatele jõupingutustele kahe viimase laienemise käigus ette nähtud ametikohtade täitmiseks on ametnike töölevõtmine osutunud mõnikord raskeks, kuna üldkonkursside reservnimekirjad ei olnud kättesaadavad või ei olnud neis piisaval arvul konkursi läbinud kandidaate. Kõige suuremaid probleeme täheldati infotehnoloogia ja suulise tõlke ametikohtade täitmisel. Need erilised raskused ja ka see, et laienemisega seotud töölevõtmise kasv oli rohkem järkjärguline, kui nähti ette 2006. aasta esimeses kvartalis tehtud eelarveprognoosides, selgitavad assigneeringute ülejääki, mida võib 2007. aastal eraldada peatükist 12 (vt allpool punkt b).

b) Esialgsetes eraldistes tehtud suuremad muudatused

Ümberpaigutused nr 4, 8 ja 13:

punktist 1200 – Töötasud ja toetused = -10 630 000 eurot alapunkti 14062 – Teiste vabakutseliste tõlkide suuline tõlge = + 365 000 eurot punkti 1612 – Erialane täiendõpe = + 350 000 eurot punkti 1654 – Laste päevakeskus ja lastesõimed = + 325 000 eurot punkti 2024 – Energia tarbimine = + 600 000 eurot punkti 2001 – Kapitalirent = +8 000 000 eurot punkti 2102 – Kolmandate isikute osutatavad infotehnoloogiateenused = + 990 000 eurot

Selliselt eraldatud vabu vahendeid on kasutatud eri eelarvepunktide täiendamiseks ja vastavad selgitused on esitatud allpool asjassepuutuvate peatükkide osas.

Peatükk 14 – Muud teenistujad ja teenuste osutamine kolmandate isikute poolt

a) Assigneeringute kasutamine

Üldkokkuvõttes on selle peatüki lõplikud assigneeringud summas 13 168 900 eurot leidnud kasutamist 12 370 922,97 euro ehk 93,94 % ulatuses.

Selle peatüki kahe eelarvepunkti osas on kasutatud üle 93 % lõplikest assigneeringutest. See puudutab punkti 1400 „Muud teenistujad”, mille vahendite kasutamisel saavutati 98,83 % määr, ja punkti 1406 „Kolmandate isikute tõlkealased tugiteenused”, mille kasutamisel saavutati 93,54 % määr.

Bulgaaria ja Rumeenia ühinemine 2007. aastal ja kahe uue ametliku keele lisandumine suurendas paratamatult kolmandate isikute tõlkealaseid tugiteenuseid (kirjaliku ja suulise tõlke kulud) ning nende assigneeringute kasutamise määr on eelmise eelarveaastaga võrreldes selgelt kasvanud.

b) Esialgsetes eraldistes tehtud suuremad muudatused

Ümberpaigutus nr 8:

alapunkti 14062 – Teiste vabakutseliste tõlkide suuline tõlge = + 365 000 eurot

Need peatükist 12 pärinevad täiendavad assigneeringud võimaldavad rahastada suulise tõlke osas väliste ressursside suurenenud kasutamist, mis on põhjendatud töömahu kasvu ja suurte raskustega suulise tõlke ametikohtade täitmisel ebapiisavate konkursinimekirjade tõttu.

Peatükk 16 – Institutsiooniga seotud isikutega seotud muud kulud

a) Assigneeringute kasutamine

Selle peatüki lõplikud assigneeringud summas 4 059 100 eurot on leidnud kasutamist 3 863 815,88 euro ehk 95,19 % ulatuses.

Peatüki kahe eelarvepunkti osas on kasutatud üle 73 % lõplikest assigneeringutest. See puudutab punkti 1612 „Erialane täiendõpe”, mille kasutamisel saavutati 91,92 % määr, ja punkti 1654 „Laste päevakeskus”, mille kasutamisel saavutati 100 % määr.

Erialase täiendõppe kulude osas on töökoormus õppepäevades arvestatuna tõusnud 21 111 päevani ja osalejaid oli 5 549. On täheldatud spetsiifiliste arvutiprogrammide tutvustamiseks mõeldud õppepäevade arvu olulist kasvu. Kaks olulist projekti käivitusid 2007. aastal, mistõttu oli vaja korraldada tutvustusi ja/või õppepäevi programmide kasutajatele (rakendus „Portail interne” õigusemõistmisega seotud kohtutöö tarbeks ning ühtne finantsjuhtimise ja eelarve haldamise süsteem SAP).

Laste päevakeskuse kulude kasv on otseselt seotud koosseisude suurenemisega pärast järjestikuseid laienemisi (lastesõimede ja laste päevakeskuste külastatavuse suurenemine uutest liikmesriikidest pärit kolleegide laste tõttu). Seda tegevust korraldatakse ja hallatakse institutsioonidevahelisel kokkuleppel, et paremini ära kasutada vahendite ühisest haldamisest tulenevat mastaabisäästu.

b) Esialgsetes eraldistes tehtud suuremad muudatused

Ümberpaigutus nr 4:

punkti 1612 – Erialane täiendõpe = + 350 000 eurot

See peatükist 12 pärinevate assigneeringute ümberpaigutus võimaldab eraldisi erialaseks täiendõppeks suurendada, et arvestada järgmisi asjaolusid:

— keeleõppe mahu kasv seoses suure arvu inimeste töölevõtmisega pärast viimaseid laienemisi;

— teatud kursuste tunnitasu suurenemine pärast uue institutsioonidevahelise lepingu jõustumist;

— arvutikoolituse läbiviimine seoses uue finantshalduse rakenduse (SAP-SOS II) kasutuselevõtuga.

Ümberpaigutus nr 8:

Punkti 1654 – Laste päevakeskus = + 325 000 eurot

See eelarvepunkt sõltub tervikuna institutsioonidevahelise tegevuse rahastamisest, mille eest vastutavad institutsioonid on parlament lastesõimede osas ja komisjon lasteaia ja õppekeskuse osas. Vastutavad institutsioonid on seatud silmitsi selle tegevuse ulatusliku kasvuga, mis on otseselt seotud kahe viimase laienemise laine ja sellest tulenevate tagajärgedega ruumide ja asutusevälise personali osas, mistõttu on vaja kasutada täiendavaid assigneeringuid peatükist 12.

JAOTIS 2 – Hooned, mööbel, seadmed ja mitmesugused tegevuskulud

Jaotise 2 lõplikud eelarvelised eraldised 2007. eelarveaastaks on 59 332 400 eurot ja need eraldised moodustavad ligikaudu 22 % Euroopa Kohtu kogueelarvest. Assigneeringuid on kasutatud 58 919 744,83 euro ulatuses, st kasutamisel on saavutatud 99,30 % määr, 2006. aastal oli see 99,40 %. Selle jaotise kulud kasvasid 18,70 % võrreldes 2006. aastaga (2006. aastal oli kasv 30,69 %).

Peatükk 20 – Hooned ja nendega seotud kulud

a) Assigneeringute kasutamine

Selle peatüki lõplikud assigneeringud summas 38 882 000 eurot on leidnud kasutamist 38 709 427,33 euro ehk 99,56 % ulatuses. Peatüki kulud kasvasid 32,32 % võrreldes 2006. aastaga, mis on seletatav peahoone rekonstrueerimise projekti võimsa arendamise ja Euroopa Kohtu hoonestuse laiendamisega, kusjuures see projekt on kahe järjestikuse laienemise tõttu paratamatult vajalik. Kavas on võtta uued hooned kasutusele 2008. aastal.

Selles peatükis moodustavad artikli 200 „Hooned” ja artikli 202 „Hoonetega seotud kulud” lõplikud assigneeringud vastavalt 82 % (31 995 000 eurot) ja 18 % (6 887 000 eurot) koguassigneeringutest.

Artiklis 200 „Hooned” on kulud punktis 2000 „Rent”11 857 785 eurot (kasutamise määr 99,97 %) ja punktis 2001 „Kapitalirent”18 840 000 eurot (kasutamise määr 100 %). Viimasena nimetatud punkti kulud on väga suures osas läinud Luksemburgi ametiasutustega sõlmitud lepingute alusel eelmaksete tegemiseks käimasolevate kinnisvaraprojektide tarbeks (peamiselt uue peahoone projekt). Suured eelmaksed võimaldavad institutsioonil vähendada uue peahoone rahastamise mõju saabuvatel eelarveaastatel.

Artiklis 202 „Hoonetega seotud kulud” on tegu peamiselt hoonete puhastamise ja korrashoiu kuludega, energia tarbimise ning turvalisuse ja valve tagamise kuludega, mis on 6 503 786 eurot (kasutamise määr 98 %) ja mis on otseses seoses kasutatava pinna suurusega, mis omakorda on otseselt seotud koosseisude suurenemisega.

b) Esialgsetes eraldistes tehtud suuremad muudatused

Ümberpaigutus nr 3:

punktist 2000 – Rent = - 150 000 eurot punktist 2008 – Hoonete ehitamise ettevalmistamisega seotud kulud = - 100 000 eurot alapunkti 20070 – Tööruumide sisustamine = + 250 000 eurot

Arvestades vajadust katta aasta lõpuni tekkivad kulud, võis eelarvepunktidest 2000 ja 2008 eraldada ülejäägi, mida kasutati Euroforumi hoones olemasolevat infosüsteemi tõrke korral asendava varusüsteemi uue ruumi sisustamiseks.

Ümberpaigutus nr 8:

Punkti 2024 – Energia tarbimine = + 600 000 eurot

Eraldisi energia tarbimiseks oli vaja täiendada, et tulla toime olukorras, kus tõusid energia hinnad ning isikkoosseisu olulise suurenemise tulemusena kasvas köetavate ja klimatiseeritud tööruumide arv. Need assigneeringud pärinevad peatükist 12.

Ümberpaigutused nr 15, 16 ja 17:

Punktist 2000 – Rent = - 164 000 eurot Punktist 20070 – Tööruumide sisustamine = -50 000 eurot Punktist 2008 – Hoonete ehitamiseettevalmistamisega seotud kulud = - 126 000 eurot

Nende kolme eelarvepunkti alusel tehtavate vajalike kulude täpne eelkalkulatsioon aasta lõpuni, mis tehti 2007. eelarveaasta lõpus, võimaldas eraldada assigneeringute ülejäägi, mis võimaldas eelarvepunkti 2001 lisada 500 000 eurot (vt alljärgnev selgitus).

Ümberpaigutus nr 2 (vt peatükk 100):

Punkti 2001 – Kapitalirent = +1 500 000 eurot

Ümberpaigutused nr 11, 12, 13, 15, 16 ja 17 (vt peatükid 10 ja 12):

Punkti 2001 – Kapitalirent = +8 840 000 eurot

Need täiendavad vahendid eelarvepunktis 2001 on jaotatud järgmiselt:

— 840 000 eurot seoses peahoonega ühendatud hoonete (hooned Thomas More, Erasmus ja Annexe C) kapitalirendi lepinguga

— ja 9 500 000 eurot seoses uue peahoone kapitalirendi lepinguga.

Tänu täiendavatele vahenditele on kokku 17 850 000 eurot kasutatud eelmaksete tegemiseks Euroopa Kohtu suurde kinnisvaraprojekti.

Selle summa suurus lubab institutsioonil vähendada uue peahoone rahastamise mõju saabuvatel eelarveaastatel, vähendades eelfinantseerimiselt makstavat intressi ja ka laenusummat (mille EIP ja BCEE peaksid konsolideerima 2008. aasta lõpus hoonekompleksi üleandmise ajal) ning seega ka aastani 2026 tasumisele kuuluvat laenuintressi.

See toiming on seega täiel määral kooskõlas suunistega, mida eelarve eest vastutava asutuse mõlemad allüksused soovitavad järgida ühenduse institutsioonide kinnisvaraprojektide puhul.

Peatükk 21 – Infotehnoloogia, seadmed ja mööbel

a) Assigneeringute kasutamine

Selle peatüki lõplikud assigneeringud summas 14 517 400 eurot on leidnud kasutamist 14 353 802,46 euro ehk 98,87 % ulatuses.

Selles peatükis on üle 80 % assigneeringutest mõeldud infotehnoloogia valdkonna tarbeks. Selles valdkonnas on üle kolme neljandiku kättesaadavatest ressurssidest määratud seadmete regulaarseks uuendamiseks, olemasolevate süsteemide korrashoiuks, hooldamiseks ja kasutamiseks ning ülejäänud osa on mõeldud uute projektide tarbeks. Aastal 2007 võeti kasutusele 12 uut rakendusprogrammi ja see avaldas olulist mõju süsteemide korrashoiu, tarkvaralitsentside ja kasutajatoe tagamiseks vajalikele ressurssidele, mis on institutsiooni tööks möödapääsmatult vajalikud.

b) Esialgsetes eraldistes tehtud suuremad muudatused

Ümberpaigutus nr 2:

punkti 2100 – Seadmete ja tarkvara ostmine, korrashoid = +1 000 000 eurot

2007. aasta eelarve heakskiitmise ajal paigutas eelarve eest vastutav asutus sellesse eelarvepunkti mõeldud assigneeringud peatükki 100 reservi. Parlament seadis tingimuse, mille kohaselt need assigneeringud vabastatakse, kui on esitatud aruanne selle kohta, kuidas Avaliku Teenistuse Kohtu asutamine mõjutas kulusid hoonetele, personalile ja muid kulusid. Aruande esitamine 2007. aasta veebruaris võimaldas need assigneeringud vabastada.

Ümberpaigutus nr 4:

punkti 2102 – Kolmandate isikute osutatavad tarkvarateenused = + 990 000 eurot

See peatükist 12 pärinev assigneeringute täiendus võimaldas vastata kiireloomulistele vajadustele (kasutajatoe kättesaadavuse ajavahemiku suurendamine, õigusemõistmisega seotud tööks vajalike infotehnoloogiliste lahenduste arendamine ja alltöövõtu kasutamine arvutispetsialistide töölevõtmisel ilmnenud eriliste probleemide tõttu).

Peatükk 23 – Jooksvad halduskulud

Assigneeringute kasutamine

Selle peatüki lõplikud assigneeringud summas 2 204 500 eurot on leidnud kasutamist 2 182 329,99 euro ehk 98,99 % ulatuses.

Üle 80 % selle peatüki assigneeringutest on mõeldud kahte liiki kuludeks:

— artikkel 230 „Kirja- ja kontoritarbed ja mitmesugused tarbekaubad”, kulud 1 196 800 eurot (kasutamise määr 99,98 %),

— artikkel 236 „Postikulud”, kulud 630 000 eurot (kasutamise määr 100 %).

Peatükk 25 – Kohtumised ja konverentsid

Assigneeringute kasutamine

Selle peatüki lõplikud assigneeringud summas 721 900 eurot on leidnud kasutamist 672 545,68 euro ehk 93,16 % ulatuses.

Aasta 2007 paistab silma suure protokollilise üritusega, nimelt korraldati Rooma lepingute allakirjutamise 50. aastapäeva puhul Euroopa Kohtu asukohas kollokvium, kuhu kogunesid Euroopa Liidu liikmesriikide ülemkohtute ja konstitutsioonikohtute esimehed. Märkimisväärsete sündmuste hulgas tuleb veel mainida pidulikke kohtuistungeid, mis toimusid Euroopa Liidu laienemise puhul Bulgaariasse ja Rumeeniasse. Lisaks oli 2007. aastal rohkem nii ametlikke külastusi Euroopa Kohtus kui ka Euroopa Kohtu visiite liikmesriikidesse.

Peatükk 27 – Teave: hankimine, arhiveerimine, väljaandmine ja levitamine

a) Assigneeringute kasutamine

Selle peatüki lõplikud assigneeringud summas 3 006 600 eurot on leidnud kasutamist 3 001 639,37 euro ehk 99,84 % ulatuses.

Selle peatüki assigneeringud on mõeldud kahte liiki kuludeks:

— artikkel 272 „Dokumenteerimis- ja raamatukogukulud”, kulud 992 600 eurot (kasutamise määr 100 %),

— artikkel 274 „Väljaandmine ja levitamine”, kulud 2 009 039 eurot (kasutamise määr 99,75 %).

Raamatukogu osas iseloomustab 2007. aastat taas elektrooniliste töövahendite jätkuv areng (kasutajatele kättesaadavaks tehtud elektrooniline perioodika, CD-ROMid ja on-line-õigusandmebaasid). Lisaks on raamatukogu jätkuvalt täiendanud oma varusid materjalidega nende liikmesriikide õigussüsteemi kohta, kes ühinesid Euroopa Liiduga 2004. aastal. Sama on ta teinud ka Bulgaaria ja Rumeenia õigussüsteemide osas.

Väljaandmise ja levitamise kulud hõlmavad peamiselt ametliku kohtulahendite kogumiku (kohtuotsuste, kohtujuristi ettepanekute ja kohtumääruste eri keeleversioonid) avaldamise kulusid ja üldväljaannete (kohtupraktika infolehed eri keeleversioonides …) avaldamise kulusid, kusjuures see töö on korraldatud Euroopa Ühenduste Ametlike Väljaannete Talitusega institutsioonidevahelise koostöö raames. 2007. aasta esimestel kuudel anti välja uus Avaliku Teenistuse Kohtu väljaanne Euroopa Liidu 22 keeles. Lisaks on Rumeenia ja Bulgaaria ühinemise raames peaaegu kõik olemasolevad väljaanded ajakohastatud ja tõlgitud Euroopa Liidu kahte uude ametlikku keelde (bulgaaria ja rumeenia).

b) Esialgsetes eraldistes tehtud suuremad muudatused

Ümberpaigutus nr 11:

alapunktist 27410 – Üldväljaanded = - 200 000 eurot

Kehtiva korra kohaselt õnnestus rahastada jooksvaid avaldamiskulusid eeskätt sihtotstarbelisi tulusid kasutades, mis olid 2007. aastal eriti märkimisväärsed. Seetõttu tekkis institutsioonil assigneeringute ülejääk, mis paigutati ümber eelarvepunkti 2001 „Kapitalirent”.

JAOTIS 3 – Institutsioonide eriülesannete täitmise kulud

Peatükk 37 – Institutsioonide ja organitega seotud erikulud

Jaotise 3 lõplikud eelarvelised eraldised koosnevad ainult peatüki 37 assigneeringutest punktis 3710 „Kohtukulud”. Need assigneeringud olid 2007. eelarveaastal 36 000 eurot, millest on leidnud kasutamist 11 762,51 eurot, st kasutamise määr on 32,67 %.

Kulusid, millega kaetakse advokaaditasud ja muud tasud, mis tuleb tasuta õigusabi raames maksta institutsiooni arvelt, on raske prognoosida ja nende kasutamine on eri aastatel väga erinev.

JAOTIS 10 – Muud kulud

Peatükk 100 – Määratlemata otstarbega assigneeringud

Jaotise 10 lõplikud eelarvelised eraldised 2007. eelarveaastaks on 2 500 000 eurot.

Esialgsetes eraldistes tehtud suuremad muudatused:

Ümberpaigutus nr 2:

peatükist 100 – Määratlemata otstarbega assigneeringud = -2 500 000 eurot

2007. aasta eelarve heakskiitmise ajal paigutas eelarve eest vastutav asutus selle eraldise peatükki 100 reservi. Parlament seadis tingimuse, mille kohaselt need assigneeringud vabastatakse, kui on esitatud aruanne selle kohta, kuidas Avaliku Teenistuse Kohtu asutamine mõjutas kulusid hoonetele, personalile ja muid kulusid, ning aruanne on esitatud 2007. aasta veebruaris.

Ümberpaigutus võimaldas seega need assigneeringud tervikuna vabastada lisamiseks eelarvepunkti 2001 „Kapitalirent” ja eelarvepunkti 2100 „Seadmete ja tarkvara ostmine, korrashoid”.

(1) See vahe on vaid 2,9 %, kui arvestada sihtotstarbelisi tulusid, mida saab kasutada korduvalt ja mis on eelarvemenetluses esialgse eelarve koostamise ajal varustatud märkusega „p.m.” (pro memoria), kuid mis võetakse nõuetekohaselt arvesse samas eelarves mahaarvamisega vastavatest eelarvepunktidest.